সরকারি হাসপাতালের নিরাপত্তা-সুরক্ষা নিয়ে মুখ্যমন্ত্রীর নির্দেশে নবান্নে জরুরি বৈঠক

কলকাতা: সরকারি হাসপাতালগুলির নিরাপত্তা ও সুরক্ষা ব্যবস্থা নিয়ে জরুরি বৈঠক হতে চলেছে নবান্নে (Nabanna)। মুখ্যমন্ত্রীর নির্দেশে মুখ্যসচিব মনোজ পন্থ (Chief Secretary Manoj Pant) ডাকলেন জরুরি বৈঠক। রাজ্যজুড়ে সব মেডিক্যাল কলেজ ও হাসপাতাল গুলি নিরাপত্তা ব্যবস্থা নিয়ে পর্যালোচনা করার পাশাপাশি বেসরকারি হাসপাতালগুলোর নিরাপত্তা ব্যবস্থা নিয়ে পর্যালোচনা হবে আগামীকাল শনিবার। আগামীকাল দুপুর বারোটা থেকে জরুরি বৈঠক করবেন মুখ্য সচিব মনোজ পন্থ।

এসএসকেএম (SSKM) ও উলুবেরিয়া মেডিক্যাল কলেজের ঘটনার পর এই জরুরি বৈঠক ডাকা হল। সব সরকারি হাসপাতাল প্রিন্সিপাল, সুপাররদের বৈঠকে উপস্থিত থাকার নির্দেশ। সব জেলার, জেলাশাসক, পুলিশ কমিশনার ও সব জেলার পুলিশ সুপারদের বৈঠকে উপস্থিত থাকতে নির্দেশ। কলকাতা পুলিশের পুলিশ কমিশনারকেও বৈঠকে থাকতে নির্দেশ দেওয়া হল। আগামীকাল শনিবার দুপুর বারোটা থেকে জরুরি বৈঠক ডাকলেন মুখ্যসচিব। নবান্নে হবে এই বৈঠক বলেই সূত্রের খবর।

আরও পড়ুন:ফের প্রশ্নের মুখে সরকারি হাসপাতালের নিরাপত্তা, SSKM হাসপাতাল কাণ্ডে উঠে এল চাঞ্চল্যকর তথ্য

অন্য খবর দেখুন